pythainlp/thai-financial-dataset huggingface dataset:
1. ปัจจัยความเสี่ยง

ความเสี่ยงในการประกอบธุรกิจ

1.1 การแข่งขันที่รุนแรงมากขึ้น

เนื่องจากบริษัทประกันวินาศภัยในประเทศไทยมีจำนวนมากถึง 79 บริษัท โดยบริษัทใหญ่ 10
อันดับแรกมีส่วนแบ่งตลาดรวมกันเกินกว่าครึ่ง ส่วนบริษัทที่เหลือรวมทั้งบริษัท อินทรประกันภัยจำกัด
(มหาชน) มีส่วนแบ่งตลาดไม่ถึงแห่งละ 0.5%

ประกอบกับภาวะเศรษฐกิจซบเซาติดต่อกันมาหลายปี ทำให้การแข่งขันทางธุรกิจรุนแรงมากขึ้น
บริษัทประกันภัยส่วนใหญ่ซึ่งมีขนาดเล็ก ที่ไม่มีสถาบันการเงินหรือบริษัทต่างประเทศร่วมทุน
มีปัญหาความไม่พร้อมในการแข่งขัน โอกาสในการเติบโตจึงเป็นไปได้ยาก
ถ้าหากมีการเปิดเสรีของธุรกิจประกันภัย บริษัทขนาดเล็กมีแนวโน้มจะต้องควบรวมกิจการกัน
เพื่อเสริมสร้างความเข้มแข็งทางการเงิน
การพัฒนาบุคลากรและนำเทคโนโลยีที่ทันสมัยมาช่วยในการบริหารและการให้บริการ
เพื่อเพิ่มขีดความสามารถในการแข่งขัน

1.2 อัตรากำไรลดลง

จำนวนเบี้ยประกันภัยทั้งประเทศจะประกอบด้วยเบี้ยประกันภัยรถยนต์มากกว่าครึ่ง
จากสถิติความเสียหาย การประกันภัยรถยนต์จะมีอัตราที่ค่อนข้างสูง แต่เนื่องจากการแข่งขันที่รุนแรง
การขยายงานประกันภัยประเภทอื่นซึ่งมีอัตราความเสียหายเฉลี่ยต่ำกว่ารถยนต์
สำหรับบริษัทขนาดเล็กเป็นไปได้ยากและนับวันอัตราเบี้ยประกันภัยจะลดลงเรื่อยๆ ดังนั้น
จึงต้องหันไปรับประกันภัยรถยนต์ซึ่งสามารถขยายตลาดได้ง่ายกว่า
ทำให้กำไรจากการรับประกันภัยมีแนวโน้มลดลง

นอกจากรายได้จากการรับประกันภัยแล้ว รายได้จากการลงทุนก็เป็นสิ่งสำคัญยิ่งของบริษัทประกันภัย
แต่อัตราดอกเบี้ยเงินฝากธนาคารที่ลดลงเหลือเพียง 1-2% ต่อปี ได้ส่งผลกระทบต่อบริษัท
ทำให้อัตรากำไรลดลงต่อเนื่องกันมาหลายปีแล้ว ตามภาวะวิกฤติทางเศรษฐกิจของประเทศ

ความเสี่ยงด้านสภาพคล่องของหลักทรัพย์

ณ สิ้นปี 2543 ผู้ถือหุ้นรายใหญ่ 2 อันดับแรก ซึ่งเป็นบริษัทในกลุ่มเดียวกันถือหุ้นรวมกันในสัดส่วน
65.94% ของทุนที่จดทะเบียนและชำระเต็มมูลค่าแล้วทั้งหมดของบริษัท
หุ้นของบริษัทที่หมุนเวียนในตลาดหลักทรัพย์จึงมีจำนวนน้อย ประกอบกับ
ผู้ลงทุนไม่ให้ความสนใจธุรกิจประกันภัย จึงเกือบจะไม่มีการซื้อขายหุ้นของบริษัทในตลาดหลักทรัพย์
ผู้ที่ประสงค์จะซื้อหรือขายหุ้นอาจต้องติดต่อกันเองนอกตลาดหลักทรัพย์
เอกสานแนบ 2

รายละเอียดเกี่ยวกับกรรมการของบริษัทย่อย

- ไม่มี -
เอกสานแนบ 3

เอกสารแนบ 3 อื่นๆ

- ไม่มี -
ส่วนที่ 1

ข้อมูลสรุป (Executive Summary)

บริษัท อินทรประกันภัย จำกัด (มหาชน) ก่อตั้งขึ้นเมื่อปี 2492
ทำธุรกิจรับประกันวินาศภัยทุกประเภท คือ อัคคีภัย, ภัยทางทะเลและขนส่ง, รถยนต์
และอุบัติเหตุเบ็ดเตล็ด ในการประกอบธุรกิจของบริษัท รวมทั้งบริษัทประกันภัยอีก 78 บริษัท
ที่ดำเนินกิจการในประเทศไทย ต้องอยู่ภายใต้บทบัญญัติของ พ.ร.บ.ประกันวินาศภัย พ.ศ. 2535
ซึ่งมีรัฐมนตรีว่าการกระทรวงพาณิชย์เป็นผู้รักษาการ
และมีกรมการประกันภัยเป็นหน่วยงานที่ทำหน้าที่กำกับดูแล และเนื่องจากบริษัทเป็น 1 ในจำนวน 19
บริษัท
ประกันภัยที่เป็นบริษัทจดทะเบียนในตลาดหลักทรัพย์แห่งประเทศไทย
จึงต้องปฏิบัติตามกฎระเบียบต่างๆ
ของตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์แห่งประเทศไทย
ด้วย

ทุนจดทะเบียนและชำระเต็มมูลค่าแล้วของบริษัทมีจำนวน 100 ล้านบาท แบ่งเป็นหุ้นสามัญ
10,000,000 หุ้น มูลค่าหุ้นละ 10 บาท ผู้ถือหุ้นรายใหญ่ 2 อันดับแรก คือ บริษัท 28
คอมเมอร์เชียล จำกัด และบริษัท ที.ซี.ซี.ธุรกิจ จำกัด ซึ่งเป็นบริษัทในกลุ่มเดียวกัน
ถือหุ้นรวมกันในสัดส่วน 65.94% ของทุนจดทะเบียนและชำระเต็มมูลค่าแล้วของบริษัท

โครงสร้างการจัดการของบริษัท ประกอบด้วยคณะกรรมการบริษัท 11 ท่าน
ในจำนวนนี้เป็นคณะกรรมการตรวจสอบ 3 ท่าน และมีกรรมการผู้อำนวยการ
เป็นผู้รับผิดชอบการดำเนินงานให้เป็นไปตามนโยบายที่คณะกรรมการบริษัทกำหนด ณ สิ้นปี 2543
มีพนักงานทั้งสิ้น 111 คน สำนักงานใหญ่ของบริษัทตั้งอยู่เลขที่ 364/29 ถนนศรีอยุธยา เขตราชเทวี
กรุงเทพฯ และมีสาขา/สาขาย่อยต่างจังหวัด 5 สาขา เบี้ยประกันภัยรับโดยตรงในปี 2543
มีจำนวน 145.3 ล้านบาท คิดเป็น 0.3% ของยอด
รวมเบี้ยประกันภัยรับโดยตรงทั้งประเทศ ผลการดำเนินงานมีกำไรสุทธิ 20.2 ล้านบาท เฉลี่ย
2.02 บาท ต่อหุ้น เพิ่มขึ้นมากเมื่อเทียบกับปี 2542 ที่มีกำไรสุทธิ 6.6 ล้านบาท หรือเฉลี่ย 0.66
บาท ต่อหุ้น สาเหตุสำคัญเป็นเพราะ
ผลการรับประกันภัยที่ดีมากอันเนื่องมาจากค่าสินไหมทดแทนมีจำนวนและอัตราเฉลี่ยที่ลดลง

แนวโน้มของธุรกิจประกันภัยในปี 2544 คาดว่า
จะมีการขยายตัวในอัตราที่ชะลอตัวลงเช่นเดียวกับภาวะเศรษฐกิจโดยรวมของประเทศ
จำนวนเบี้ยประกันภัยรับตรงทั้งประเทศประมาณว่าจะเพิ่มขึ้น 6.6% หรือ 3,314 ล้านบา เป็น
53,635 ล้านบาท เทียบกับการขยายตัวในอัตราประมาณ 10% ของปี 2543
ในด้านของบริษัทแม้ว่าการขยายตัวของจำนวนเบี้ยประกันภัยจะไม่สูงมาก
แต่จะพยายามควบคุมค่าสินไหมทดแทน และค่าใช้จ่ายต่างๆ ให้อยู่ในระดับที่เหมาะสม
เพื่อให้มีผลการดำเนินงานที่ดีต่อไป
4. การวิจัยและพัฒนา

กรมธรรม์ประกันภัยและเอกสารประกอบหรือแนบท้ายกรมธรรม์ประกันภัย
ที่บริษัทประกันภัยแต่ละแห่งออกให้แก่ผู้เอาประกันภัย
ต้องเป็นไปตามแบบและข้อความที่กรมการประกันภัยได้ให้ความเห็นชอบแล้ว
รวมทั้งอัตราเบี้ยประกันภัยที่บริษัท
เรียกเก็บจากลูกค้า ก็จะต้องได้รับความเห็นชอบจากกรมการประกันภัยเช่นเดียวกัน
ดังนั้นกรมธรรม์ประกันภัยแต่ละประเภทของแต่ละบริษัท จึงมีเงื่อนไขหลักที่เหมือนกัน
บริษัทแต่ละแห่งจะมุ่งศึกษาสถิติอัตราความเสียหายของการประกันภัยประเภทต่างๆ
เพื่อประกอบการกำหนดนโยบายในการรับประกันภัยและแผนการตลาดให้เหมาะกับโครงสร้างของบริษัท
และสอดคล้องกับสภาพเศรษฐกิจและสังคมในแต่ละช่วง เพื่อให้เกิดประโยชน์สูงสุดแก่บริษัท

ที่ผ่านมาบริษัทไม่มีการพัฒนาผลิตภัณฑ์อย่างชัดเจน แต่มุ่งเน้นในด้านการให้บริการอย่างมีคุณภาพ
แบบ 56-1

แบบแสดงรายการข้อมูลประจำปี

สิ้นสุดวันที่ 31 ธันวาคม 2543

บริษัท อินทรประกันภัย จำกัด (มหาชน)
11. รายการระหว่างกัน

ในระหว่างปี 2543 บริษัทไม่มีการควบคุมหรือถูกควบคุมโดยบุคคลหรือกิจการที่อาจมีความขัดแย้ง
รวมทั้งไม่มีรายการบัญชีระหว่างกันกับบุคคลหรือกิจการที่เกี่ยวข้องกันที่มีลักษณะตามข้อกำหนดของมาตรฐานการบัญชี
7. ข้อพิพาททางกฎหมาย

ข้อพิพาททางกฎหมายที่เกิดขึ้นเป็นเรื่องที่เกี่ยวกับการดำเนินงานปกติของบริษัท ในกรณีที่บริษัทถูกฟ้อง
บริษัทก็จะบันทึกเป็นสำรองค่าสินไหมทดแทนทันที
ตามจำนวนทุนทรัพย์ที่ถูกฟ้อง แต่ไม่เกินวงเงินประกันที่ระบุในกรมธรรม์ประกันภัยที่เกี่ยวข้อง ณ สิ้นปี
2543 บริษัทไม่มีคดีที่อาจมีผลกระทบต่อสินทรัพย์ของบริษัท ที่มีจำนวนสูงกว่าร้อยละ 5
ของส่วนของผู้ถือหุ้น
ส่วนที่ 2

บริษัทที่ออกหลักทรัพย์

  ------------------------ ---------------------------------------------- --
  บริษัท อินทรประกันภัย จำกัด                                                   
  (มหาชน)                                                                 

  ประกอบธุรกิจ               รับประกันภัยวินาศภัยทุกประเภท                        

  ที่ตั้งสำนักงานใหญ่            364/29 ถนนศรีอยุธยา เขตราชเทวี กรุงเทพมหานคร 10400 

  เลขทะเบียนบริษัท บมจ. 286   Home Page www.indara.co.th                     

  โทรศัพท์ 2479261, 2476570  โทรสาร 2479260, 6424454                        
  ------------------------ ---------------------------------------------- --
10. การควบคุมภายใน

บริษัทตระหนักดีว่าระบบการควบคุมภายในมีความสำคัญอย่างยิ่งต่อความมั่นคงและการเจริญเติบโตของบริษัท
ดังนั้น
นอกจากได้กำหนดวิธีปฏิบัติต่างๆ เพื่อให้มีระบบการควบคุมภายในที่ดีภายในองค์กรแล้ว
บริษัทได้แต่งตั้งคณะกรรมการ
ตรวจสอบ ประกอบด้วยกรรมการ 3 ท่าน
ที่มีคุณสมบัติตามข้อกำหนดของตลาดหลักทรัพย์แห่งประเทศไทย ตั้งแต่เดือนเมษายน 2542
และจัดให้มีฝ่ายตรวจสอบภายใน ซึ่งมีผู้จัดการฝ่ายและพนักงานตรวจอีก 2 คน
ขึ้นตรงต่อคณะกรรมการตรวจสอบทำหน้าที่ประเมินผลระบบควบคุมภายในและปฏิบัติงานตรวจสอบภายใน

คณะกรรมการบริษัทมีความเห็นว่าระบบการควบคุมภายในที่มีอยู่
มีความเพียงพอต่อลักษณะธุรกิจและขนาดของบริษัท ในด้านผู้สอบบัญชีภายนอกได้มีหนังสือลงวันที่ 15
มีนาคม 2545 ถึงคณะกรรมการบริษัท เรื่อง รายงานระบบการควบคุม
ภายในด้านบัญชีซึ่งมีข้อความที่สำคัญดังนี้

“ ตามที่สำนักงานได้ตรวจสอบงบการเงินของบริษัทสำหรับปีสิ้นสุดวันที่ 31 ธันวาคม 2544
และได้เสนอรายงานการตรวจสอบลงวันที่ 1 กุมภาพันธ์ 2545 ไปแล้วนั้น
สำนักงานขอเรียนว่าในการตรวจสอบงบการเงินดังกล่าวตามมาตรฐานการสอบบัญชีที่รับรองทั่วไปเพื่อแสดงความเห็นว่างบการเงินนี้
แสดงฐานะการเงิน
ผลการดำเนินงานและกระแสเงินสดโดยถูกต้องตามที่ควรในสาระสำคัญตามหลักการบัญชีที่รับรองทั่วไป
หรือไม่เพียงใดนั้น
สำนักงานได้ศึกษาและประเมินประสิทธิภาพการควบคุมภายในด้านบัญชีของบริษัทตามที่เห็นจำเป็นเพื่อประโยชน์ในการกำหนดขอบเขตของการปฏิบัติงานตรวจสอบให้รัดกุมและเหมาะสม
ซึ่งจากการศึกษาและประเมินดังกล่าว
สำนักงานไม่พบข้อบกพร่องที่เป็นสาระสำคัญของระบบการควบคุมภายในด้านบัญชีที่อาจมีผลกระทบอย่างเป็นสาระสำคัญต่อการแสดงความเห็นต่องบการเงินสำหรับปีสิ้นสุดวันที่
31 ธันวาคม 2544
สำหรับข้อสังเกตจากการตรวจสอบบางประกาซึ่งไม่มีผลกระทบอย่างเป็นสาระสำคัญต่อการแสดงความเห็นต่องบการเงิน
พร้อมทั้งข้อเสนอแนะที่เกี่ยวข้อง สำนักงานจะได้รายงานถึงฝ่ายบริหารในโอกาสต่อไป ”
6. โครงการในอนาคต

นอกจากการพยายามเพิ่มรายได้เบี้ยประกันภัยโดยการขยายฐานลูกค้าผ่านตัวแทน/นายหน้า
และบริษัทดำเนินการโดยตรง
ทั้งที่สำนักงานใหญ่และสาขา/สาขาย่อยที่มีอยู่ 5 สาขาแล้ว
บริษัทยังไม่ได้พิจารณาโครงการพิเศษใดๆ รวมทั้งยังไม่มีนโยบาย
ที่จะเปิดสาขาเพิ่มขึ้นอีกในเร็วๆ นี้
1. ปัจจัยความเสี่ยง

ความเสี่ยงในการประกอบธุรกิจ

ความเสี่ยงในการประกอบธุรกิจของบริษัทยังคงเป็น 2 เรื่องใหญ่คือ

(1) ความสามารถในการแข่งขัน

ธุรกิจประกันภัยยังมีการแข่งขันที่ค่อนข้างรุนแรงต่อเนื่องจากปีที่ผ่านมา
ส่วนหนึ่งเป็นผลจากการใกล้ที่จะเปิดเสรีธุรกิจ
ประกันภัยตามข้อผูกพันที่ประเทศไทยมีกับองค์การค้าโลก อีกส่วนหนึ่งเป็นไปตามกลไกทางการตลาด
ซึ่งแข่งขันกันทั้งด้านราคา
และการบริการ
จำนวนบริษัทประกันวินาศภัยรวมทั้งบริษัทที่รับประกันภัยสุขภาพที่ดำเนินธุรกิจในประเทศไทยขณะนี้ 77
บริษัท
บริษัทขนาดใหญ่ 10 อันดับแรก มีส่วนแบ่งตลาดรวมกันในปี 2543 50.85% และ 9 เดือนแรกของปี
2544 50.30% บริษัทขนาดเล็ก
รวมทั้ง บมจ. อินทรประกันภัย ด้วย มีส่วนแบ่งตลาดไม่ถึงแห่งละ 0.5 % มีประมาณ 30 บริษัท
โอกาสในการเติบโต
ของบริษัทขนาดเล็กเหล่านี้เป็นไปได้ยาก
และมีแนวโน้มว่าจะต้องควบรวมกิจการกันเพื่อเสริมสร้างความเข้มแข็งทางการเงิน
การพัฒนาด้านเทคโนโลยีและระบบปฏิบัติงานให้มีประสิทธิภาพ
เพื่อเพิ่มขีดความสามารถในการแข่งขันและตอบสนองความต้องการของลูกค้าได้ดียิ่งขึ้น

(2) อัตราผลตอบแทนที่ลดลง

เบี้ยประกันภัยรับตรงรวมทั้งประเทศปี 2543 มีจำนวนรวม 48,663 ล้านบาท
แยกเป็นเบี้ยประกันภัยรถยนต์ 29,772 ล้านบาท
หรือ 61.18% ของยอดรวม และเบี้ยประกันภัยประเภทอื่น ได้แก่ อัคคีภัย, ภัยทางทะเล
และเบ็ดเตล็ด รวม 18,891 ล้านบาท หรือ
38.82% สำหรับ 9 เดือนแรกของปี 2544 ก็มีสัดส่วนใกล้เคียงกันจากจำนวนรวม 39,119
ล้านบาท เป็นเบี้ยประกันภัยรถยนต์
23,771 ล้านบาท หรือ 60.76% และเบี้ยประกันภัยประเภทอื่นๆ 15,348 ล้านบาท หรือ 39.24%
ค่าสินไหมทดแทนที่เกิดขึ้นเทียบกับ
เบี้ยประกันภัยที่ถือเป็นรายได้ในงวดเดียวกัน การประกันภัยรถยนต์จะมีอัตราสูงกว่าประเภทอื่นๆ ปี
2543 และระยะเวลา 9 เดือน
ของปี 2544 อัตราค่าสินไหมทดแทนของการประกันภัยรถยนต์เท่ากับ 62.90% และ 60.91%
ตามลำดับ ส่วนของการประกันภัย
ประเภทอื่นๆ เฉลี่ยเท่ากับ 42.69% และ 45.69% ตามลำดับ เนื่องจากการแข่งขันที่รุนแรง
โดยเฉพาะด้านราคา การขยายงาน
ประกันภัยประเภทอื่นซึ่งมีอัตราค่าสินไหมทดแทนเฉลี่ยต่ำกว่าการประกันภัยรถยนต์
สำหรับบริษัทขนาดเล็กเป็นไปได้ยาก จำเป็น
ต้องหันไปรับประกันภัยรถยนต์ที่ขยายตลาดได้ง่ายกว่าแทน
ทำให้ผลตอบแทนจากการรับประกันภัยมีแนวโน้มลดลง

นอกจากนี้ อัตราดอกเบี้ยเงินฝากธนาคารและตราสารหนี้ต่างๆ ที่บริษัทลงทุนยังคงลดลง
ทำให้รายได้จากการลงทุนของบริษัท
ลดลงมากด้วย

บริษัท อินทรประกันภัย จำกัด (มหาชน) ไม่สามารถแข่งขันราคากับบริษัทขนาดใหญ่
แต่ได้เน้นความสัมพันธ์ใกล้ชิดกับ
ลูกค้า และตัวแทน โดยเพิ่มคุณภาพการบริการ
พยายามตอบสนองความต้องการของลูกค้าให้ได้มากที่สุด ย้ำนโยบายการจ่ายค่า
สินไหมทดแทนที่เป็นธรรมและรวดเร็ว
ส่วนด้านการลงทุนได้จัดสรรเงินลงทุนไปลงทุนในหลักทรัพย์ในตลาดหลักทรัพย์แห่ง
ประเทศไทยเพิ่มขึ้น ซึ่งได้พิจารณาคัดเลือกหลักทรัพย์ที่จะลงทุนอย่างรอบคอบ
โดยคำนึงถึงความมั่นคงและความเจริญเติบโตของ
กิจการเป็นหลัก เพื่อให้ได้ผลตอบแทนการลงทุนที่สูงขึ้น

ความเสี่ยงด้านสภาพคล่องของหลักทรัพย์

โครงสร้างผู้ถือหุ้นของบริษัทยังคงเหมือนกับปี 2543 ณ สิ้นปี 2544 ผู้ถือหุ้นรายใหญ่ 10 อันดับแรก
ถือหุ้นรวม 93.87% ของจำนวนหุ้นทั้งหมด โดยผู้ถือหุ้นรายใหญ่ 2 อันดับแรก
ซึ่งเป็นบริษัทในกลุ่มเดียวกันถือหุ้นรวมกันในสัดส่วน 65.94% ของทุนที่
จดทะเบียนและชำระเต็มมูลค่าแล้วทั้งหมดของบริษัท
หุ้นของบริษัทที่หมุนเวียนในตลาดหลักทรัพย์จึงมีจำนวนน้อย และไม่มี
รายการซื้อขายหุ้นของบริษัทในตลาดหลักทรัพย์แห่งประเทศไทยในปีที่ผ่านมา ดังนั้น
ผู้ที่ประสงค์จะซื้อหรือขายต้องติดต่อกันเอง
ส่วนที่ 1

ข้อมูลสรุป (Executive Summary)

บริษัท อินทรประกันภัย จำกัด (มหาชน) ก่อตั้งขึ้นเมื่อปี 2492
ทำธุรกิจรับประกันวินาศภัยทุกประเภท คือ อัคคีภัย, ภัยทางทะเล
และขนส่ง, รถยนต์ และอุบัติเหตุเบ็ดเตล็ด ในการประกอบธุรกิจของบริษัท
รวมทั้งบริษัทประกันภัยที่ดำเนินกิจการในประเทศไทย ทุกบริษัทต้องอยู่ภายใต้บทบัญญัติของ
พ.ร.บ.ประกันวินาศภัย พ.ศ. 2535 ซึ่งมีรัฐมนตรีว่าการกระทรวงพาณิชย์เป็นผู้รักษาการ
และมีกรมการประกันภัยเป็นหน่วยงานที่ทำหน้าที่กำกับดูแล และเนื่องจากบริษัทเป็น 1 ในจำนวน 19
บริษัทประกันภัยที่เป็นบริษัทจดทะเบียนในตลาดหลักทรัพย์แห่งประเทศไทย
จึงต้องปฏิบัติตามกฎระเบียบต่างๆ
ของตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์แห่งประเทศไทย
ด้วย

ทุนจดทะเบียนและชำระเต็มมูลค่าแล้วของบริษัทมีจำนวน 100 ล้านบาท แบ่งเป็นหุ้นสามัญ
10,000,000 หุ้น มูลค่าหุ้นละ
10 บาท ผู้ถือหุ้นรายใหญ่ 2 อันดับแรก คือ บริษัท 28 คอมเมอร์เชียล จำกัด และบริษัท
ที.ซี.ซี.โฮลดิ้ง จำกัด ซึ่งเป็นบริษัท
ในกลุ่มเดียวกัน ถือหุ้นรวมกันในสัดส่วน 65.94%
ของทุนจดทะเบียนและชำระเต็มมูลค่าแล้วของบริษัท

โครงสร้างการจัดการของบริษัท ประกอบด้วยคณะกรรมการบริษัท 11 ท่าน
ในจำนวนนี้เป็นคณะกรรมการตรวจสอบ
3 ท่าน และมีกรรมการผู้อำนวยการ
เป็นผู้รับผิดชอบการดำเนินงานให้เป็นไปตามนโยบายที่คณะกรรมการบริษัทกำหนด
ณ สิ้นปี 2544 มีพนักงานทั้งสิ้น 112 คน สำนักงานใหญ่ของบริษัทตั้งอยู่เลขที่ 364/29
ถนนศรีอยุธยา เขตราชเทวี กรุงเทพฯ
และมีสาขา/สาขาย่อยต่างจังหวัด 5 สาขา ปี 2544 บริษัทมีเบี้ยประกันภัยรับทั้งสิ้น 159.8
ล้านบาท สูงกว่าปีที่แล้ว 1.6 ล้านบาท หรือ 1.01% แยกเป็นเบี้ยประกันภัยรับตรง 144.9
ล้านบาท และเบี้ยประกันภัยรับต่อ 14.9 ล้านบาท ผลการดำเนินงานมีกำไรสุทธิ
16.1 ล้านบาท เฉลี่ยเท่ากับ 1.61 บาท ต่อหุ้น ต่ำกว่าปี 2543 ซึ่งมีกำไรสุทธิ 20.2 ล้านบาท
เฉลี่ย 2.02 บาท ต่อหุ้น สาเหตุสำคัญ
เพราะเบี้ยประกันภัยที่ถือเป็นรายได้ลดลง ทำให้กำไรจากการรับประกันภัยลดลง 6.3 ล้านบาท
และปี 2543 บริษัทไม่มีภาระภาษี
เงินได้นิติบุคคล เพราะผลขาดทุนทางภาษีจากปีก่อนยกมามีจำนวนสูงกว่ากำไรสำหรับปี ส่วนปี 2544
ผลขาดทุนทางภาษีจาก
ปีก่อนคงเหลือยกมามีจำนวนน้อยกว่ากำไรของปี บริษัทจึงมีภาระภาษีเงินได้นิติบุคคลเป็นจำนวน 2.5
ล้านบาท

สำหรับธุรกิจประกันภัยรวมของประเทศ
ผลกระทบจากภาวะเศรษฐกิจตกต่ำทำให้เบี้ยประกันภัยรับทั้งประเทศมีจำนวนลดลง
อย่างต่อเนื่องตั้งแต่ปี 2540, 2541 และ 2542 ในอัตรา 5.35%, 15.93% และ 5.38%
ตามลำดับ และได้เริ่มฟื้นตัวในปี 2543 โดย
จำนวนเบี้ยประกันภัยขยายตัว 6.09% และปี 2544 ยังคงขยายตัวเพิ่มขึ้น ซึ่งบริษัท
ไทยรับประกันภัยต่อ จำกัด (มหาชน) ได้คาดว่า
ปี 2544 จะขยายตัวประมาณ 5.4% และปี 2545 อัตราการขยายตัวจะอยู่ในช่วงระหว่าง –4.9%
ถึง +1.9% ขึ้นอยู่กับภาวะเศรษฐกิจ
โดยรวมของประเทศ
4. การวิจัยและพัฒนา

กรมธรรม์ประกันภัยและเอกสารประกอบหรือแนบท้ายกรมธรรม์ประกันภัย
ที่บริษัทประกันภัยแต่ละแห่งออกให้แก่ผู้เอา
ประกันภัย ต้องเป็นไปตามแบบและข้อความที่กรมการประกันภัยได้ให้ความเห็นชอบแล้ว
รวมทั้งอัตราเบี้ยประกันภัยที่บริษัท
เรียกเก็บจากลูกค้า ก็จะต้องได้รับความเห็นชอบจากกรมการประกันภัยเช่นเดียวกัน ดังนั้น
กรมธรรม์ประกันภัยแต่ละประเภท
ของแต่ละบริษัท จึงมีเงื่อนไขหลักที่เหมือนกัน
บริษัทแต่ละแห่งจะมุ่งศึกษาสถิติอัตราความเสียหายของการประกันภัย
ประเภทต่างๆ
เพื่อประกอบการกำหนดนโยบายในการรับประกันภัยและแผนการตลาดให้เหมาะกับโครงสร้างของบริษัท
และ
สอดคล้องกับสภาพเศรษฐกิจและสังคมในแต่ละช่วง
เพื่อให้เกิดประโยชน์สูงสุดร่วมกันของลูกค้าและบริษัท

ที่ผ่านมาบริษัทไม่มีการพัฒนาผลิตภัณฑ์อย่างชัดเจน แต่มุ่งเน้นในด้านการให้บริการอย่างมีคุณภาพ
แบบ 56-1

แบบแสดงรายการข้อมูลประจำปี

สิ้นสุดวันที่ 31 ธันวาคม 2544

บริษัท อินทรประกันภัย จำกัด (มหาชน)

สารบัญ

  -------- -------------------------------------------------- -----------
                                                              หน้า

  ส่วนที่ 1   ข้อมูลสรุป (Executive Summary)                        1

                                                              

  ส่วนที่ 2   บริษัทที่ออกหลักทรัพย์                                    

           1. ปัจจัยความเสี่ยง                                    1

           2. ลักษณะการประกอบธุรกิจ                              2

           3. การประกอบธุรกิจของแต่ละสายผลิตภัณฑ์                   8

           4. การวิจัยและพัฒนา                                   11

           5. ทรัพย์สินที่ใช้ในการประกอบธุรกิจ                        11

           6. โครงการในอนาคต                                  13

           7. ข้อพิพาททางกฎหมาย                                 13

           8. โครงสร้างเงินทุน                                   13

           9. การจัดการ                                        14

           10. การควบคุมภายใน                                  18

           11. รายการระหว่างกัน                                 18

           12. ฐานะการเงินและผลการดำเนินงาน                     18

           13. ข้อมูลอื่นที่เกี่ยวข้อง                                 21

                                                              

  ส่วนที่ 3   การรับรองความถูกต้อง                                  22
  -------- -------------------------------------------------- -----------

  ----------- -------------------------------------------------- -----------
  เอกสารแนบ                                                      

  1           รายละเอียดเกี่ยวกับผู้บริหารและผู้มีอำนาจควบคุมของบริษัท        

  2           รายละเอียดเกี่ยวกับกรรมการของบริษัทย่อย                   - ไม่มี -

              เอกสารแนบ 9.1 ผังองค์กรของบริษัท ณ วันที่ 31 ธันวาคม 2544  

              เอกสารแนบ 12.1 งบดุล                                

              เอกสารแนบ 12.2 งบกำไรขาดทุนและกำไรสะสม              

              เอกสารแนบ 12.3 งบกระแสเงินสด                        

              เอกสารแนบ 12.4 ตารางแสดงอัตราส่วนทางการเงินที่สำคัญ      
  ----------- -------------------------------------------------- -----------
11. รายการระหว่างกัน

เช่นเดียวกับปี 2543 ในระหว่างปี 2544
บริษัทไม่มีการควบคุมหรือถูกควบคุมโดยบุคคลหรือกิจการที่อาจมีความขัดแย้ง
รวมทั้งไม่มีรายการบัญชีระหว่างกันกับบุคคลหรือกิจการที่เกี่ยวข้องกันที่มีลักษณะตามข้อกำหนดของมาตรฐานการบัญชี
7. ข้อพิพาททางกฎหมาย

ข้อพิพาททางกฎหมายที่เกิดขึ้นเป็นเรื่องที่เกี่ยวกับการดำเนินงานปกติของบริษัท ในกรณีที่บริษัทถูกฟ้อง
บริษัทก็จะบันทึก
เป็นสำรองค่าสินไหมทดแทนทันทีตามจำนวนทุนทรัพย์ที่ถูกฟ้อง
แต่ไม่เกินวงเงินประกันที่ระบุในกรมธรรม์ประกันภัยที่เกี่ยวข้อง ณ สิ้นปี 2544
บริษัทไม่มีคดีที่อาจมีผลกระทบต่อสินทรัพย์ของบริษัท ที่มีจำนวนสูงกว่าร้อยละ 5 ของส่วนของผู้ถือหุ้น
ส่วนที่ 2

บริษัทที่ออกหลักทรัพย์

  -------------------------- --------------------------------------------
  บริษัท อินทรประกันภัย จำกัด      
  (มหาชน)                    

  ประกอบธุรกิจ                 รับประกันภัยวินาศภัยทุกประเภท

  ที่ตั้งสำนักงานใหญ่              364/29 ถนนศรีอยุธยา เขตราชเทวี กรุงเทพมหานคร
                             10400

  เลขทะเบียนบริษัท บมจ. 286     Home Page: www.indara.co.th e-mail :
                             contact@indara.co.th

  โทรศัพท์ 0-22479261,         โทรสาร 0-22479260, 0-26424454
  0-22476570                 
  -------------------------- --------------------------------------------
3.13 ระบบควบคุมและการตรวจสอบภายใน

คณะกรรมการบริษัทตระหนักดีว่าระบบการควบคุมภายในมีความสำคัญอย่างยิ่งต่อความมั่นคงและการเจริญเติบโตที่ยั่งยืนของบริษัท
จึงได้กำหนดให้มีวิธีการจัดการ/บริหารที่มีคุณภาพ เริ่มตั้งแต่การแบ่งงาน/สายการบังคับบัญชา
การมอบหมายความรับผิดชอบและอำนาจดำเนินการของผู้บริหารระดับต่างๆ
อย่างชัดเจนรวมถึงอำนาจของกรรมการผู้อำนวยการและคณะกรรมการบริหาร
มีการกำหนดขั้นตอน/วิธีการปฏิบัติงานของแต่ละฝ่าย เพื่อให้มั่นใจถึงประสิทธิภาพ ความถูกต้อง
และสามารถควบคุมความเสี่ยงของธุรกิจได้ นอกจากผู้บังคับบัญชาในส่วนต่างๆ
ต้องติดตามประเมินผลการปฏิบัติงานที่ตนรับผิดชอบโดยตรงแล้ว
ฝ่ายตรวจสอบภายในซึ่งขึ้นตรงต่อคณะกรรมการตรวจสอบ จะทำการตรวจสอบทั้งการบริหาร,
การปฏิบัติงานทุกส่วน และความถูกต้องของงบการเงิน เสนอต่อกรรมการผู้อำนวยการ
ซึ่งรับผิดชอบสูงสุดในการปฏิบัติและผลงานของกิจการได้ทราบ
เพื่อปรับปรุง/แก้ไขการปฏิบัติงานให้มีประสิทธิภาพยิ่งขึ้น และรายงานต่อคณะกรรมการบริษัท

บริษัทประกันภัยทุกแห่งต้องจัดทำรายงานทางการเงินและรายละเอียดประกอบตามแบบที่กรมการประกันภัย
กำหนด ส่งให้กรมการประกันภัย กระทรวงพาณิชย์
เป็นประจำทุกเดือนก่อนสิ้นเดือนของเดือนถัดไปซึ่งบริษัทสามารถจัด

ทำและนำส่งรายงานการเงินดังกล่าวครบถ้วนและทันเวลาเสมอ นอกจากนี้
บริษัทต้องทำรายงานงบการเงิน เสนอต่อคณะกรรมการบริหารทุกเดือน
พร้อมอธิบายผลประกอบการเปรียบเทียบกับปีก่อนและงบประมาณที่ตั้งไว้
ต่อที่ประชุมคณะกรรมการบริหาร ซึ่งถือเป็นการประเมินผลการควบคุมและการตรวจสอบภายในด้วย

ในส่วนของผู้สอบบัญชีภายนอก คือ บริษัท สำนักงาน เอินส์ แอนด์ ยัง จำกัด ก็ได้ให้ความเห็น
โดยสรุปว่า สำนักงานได้ศึกษาและประเมินประสิทธิภาพการควบคุมภายในด้านบัญชีของบริษัท ตามที่

เห็นว่าจำเป็น
เพื่อประโยชน์ในการกำหนดขอบเขตของการปฏิบ้ติงานตรวจสอบให้รัดกุมและเหมาะสมนั้น
จากการศึกษาและประเมินดังกล่าว
สำนักงานไม่พบข้อบกพร่องที่เป็นสาระสำคัญของระบบการควบคุมภายในด้านบัญชีที่อาจมีผลกระทบอย่างเป็นสาระสำคัญต่อการแสดงความเห็นต่องบการเงินประจำปีของบริษัท
1. ปัจจัยความเสี่ยง

1.1. ความเสี่ยงด้านการแข่งขันและการเปิดเสรีธุรกิจประกันภัย

สภาวะการแข่งขันทางด้านราคาของธุรกิจประกันภัยยังคงมีความรุนแรง มีการนำกลยุทธ์ทางการ
ตลาดหลากหลายรูปแบบออกมาใช้ทั้งในด้านการเพิ่มผลประโยชน์ให้ตัวแทน
และการลดอัตราเบี้ยประกันภัยให้ต่ำลง การเปิดเสรีธุรกิจประกันภัย
จะทำให้ผู้ประกอบการที่มีฐานการเงินที่แข็งแกร่งเข้ามาพร้อมกับเทคโนโลยีและผลิตภัณฑ์ใหม่ ๆ
ซึ่งจะมีความได้เปรียบในการแข่งขัน ในส่วนของบริษัท
ศักย์ภาพในการแข่งขันด้านราคากับบริษัทขนาดใหญ่ยังคงไม่สามารถทำได้
แต่ทางบริษัทยังคงใช้นโยบายมุ่งเน้นการเพิ่มคุณภาพในการให้บริการแก่ลูกค้า
รวมกับการให้คำปรึกษาร่วมแก้ไขปรับปรุงและป้องกันอุบัติเหตุที่อาจเกิดขึ้นได้
เพื่อผลประโยชน์ของลูกค้าที่จะได้เบี้ยประกันที่ต่ำลง
และเพื่อความมั่นคงของบริษัทเองและยังคงเป็นความสัมพันธ์อันใกล้ชิดกับลูกค้าและตัวแทน
รวมถึงการจ่ายผลตอบแทนแก่ตัวแทนและการจ่ายค่าสินไหมที่รวดเร็วและเป็นธรรม

1.2. ความเสี่ยงอันเนื่องจากการกระทำอันไม่สุจริต

เป็นความเสี่ยงที่เกิดจากผู้เอาประกันหวังผลประโยชน์จากการเอาประกันภัย
โดยการทำสิ่งหนึ่งสิ่งใดที่ไม่สุจริต เป็นภาวะความเสี่ยงทางศีลธรรม
ในส่วนของบริษัทได้มีการพิจารณารับประกันภัยอย่างระมัดระวัง โดยพิจารณาจากอัตราความเสียหาย
(Loss Ratio) ในอดีตที่ผ่านมา
ประวัติความเป็นมาฐานะการเงินและผลการดำเนินงานของผู้เอาประกันภัย
ในกรณีที่มีข้อบ่งชี้ว่าความเสี่ยงภัยประเภทนี้ ทางบริษัทอาจไม่รับประกันภัยหรือ
เพิ่มอัตราเบี้ยประกันภัยให้สูงขึ้นรวม ถึงการกำหนดค่าเสียหายส่วนแรก (Excess)
ที่ผู้เอาประกันต้องรับผิดชอบในกรณีเกิดความเสียหาย

1.3. ความเสี่ยงจากอัตราดอกเบี้ย

รายได้จากการลงทุนเป็นปัจจัยสำคัญ ที่มีผลต่อกำไรสุทธิของบริษัท ณ สิ้นปี 2545
บริษัทมีเงินลงทุนในประเภทเงินฝากธนาคาร ตั๋วสัญญาใช้เงิน พันธบัตรรัฐวิสาหกิจ และหุ้นกู้
และเงินกู้พนักงาน ซึ่งเป็นการลงทุนที่ให้ผลตอบแทนเป็นดอกเบี้ย รวมทั้งสิ้น 268.7 ล้านบาท
หรือร้อยละ 63.82 ของสินทรัพย์รวมของบริษัท ในปีที่ผ่านมาอัตราดอกเบี้ยเงินฝากธนาคาร
และสถาบันการเงินมีอัตราที่ลดลงมาก จึงมีผลให้รายได้จากการลงทุนของบริษัทลดลง สำหรับบริษัท
ในส่วนของนโยบายการลงทุน ได้มีการปรับเปลี่ยนนโยบายในการลงทุน เพื่อให้ได้ผลตอบแทนที่สูงขึ้น
โดยคำนึงถึงความมั่นคงและการเจริญเติบโตของบริษัท
ตามความเหมาะสมในแต่ละสถานการณ์ตลอดมา

1.4. ความเสี่ยงด้านสภาพคล่องของหลักทรัพย์

โครงสร้างผู้ถือหุ้นของปี 2545 ยังคงเหมือนกับปี 2544 ณ สิ้นปี 2545 ผู้ถือหุ้นรายใหญ่ 10
อันดับแรก ถือหุ้นรวม 93.87% ของจำนวนหุ้นทั้งหมด โดยผู้ถือหุ้นรายใหญ่ 2 อันดับแรก ยังเป็นกลุ่ม
เดียวกันถือหุ้นรวมกันในสัดส่วน 65.94% ของทุนจดทะเบียนที่ชำระเต็มมูลค่าแล้วทั้งหมดของบริษัท
ทำให้หุ้นที่หมุนเวียนในตลาดหลักทรัพย์มีจำนวนน้อย และไม่มีรายการซื้อขายหุ้นของบริษัท
ในตลาดหลักทรัพย์ในปีที่ผ่านมาผู้ที่ประสงค์ซื้อหรือขายต้องติดต่อกันเอง
ส่วนที่ 1

ข้อมูลสรุป (Executive Summary)

บริษัท อินทรประกันภัย จำกัด (มหาชน) ก่อตั้งขึ้นเมื่อปี 2492 ประกอบธุรกิจรับประกันวินาศภัย
(Non-Life Insurance) ทุกประเภท ได้แก่ การรับประกันอัคคีภัย ภัยทางทะเลและขนส่ง
การประกันภัยรถยนต์ และการประกันภัยเบ็ดเตล็ด โดยบริษัทรับประกันจากผู้เอาประกันภัยโดยตรง
และรับประกันภัยต่อจากบริษัทประกันภัยในประเทศ
ในการประกอบธุรกิจของบริษัทรวมทั้งบริษัทประกันภัยที่ดำเนินกิจการในประเทศทุกบริษัทต้องอยู่ภายใต้บทบัญญัติของพระราชบัญญัติประกันวินาศภัย
พ.ศ. 2535 ซึ่งมีรัฐมนตรีว่าการกระทรวงพาณิชย์
เป็นผู้รักษาการและมีกรมการประกันภัยเป็นหน่วยงานที่ทำหน้าที่กำกับดูแล

สำหรับธุรกิจประกันภัยรวมของประเทศ มีอัตราขยายตัวค่อนข้างสูง ในปี 2544 และปี 2545 จาก
ตัวเลขจริงของกรมการประกันภัยในปี 2544 ขยายตัว 12.9% ส่วนปี 2545 และ 2546
ซึ่งประมาณโดย บริษัท ไทยรับประกันภัยต่อ จำกัด (มหาชน) ขยายตัว 10.8% ในปี 2545
และจะชลอลงเหลือ 5.3% ถึง 8.7% ในปี 2546 ในส่วนที่ขยายตัวเพิ่มขึ้นในปี 2544 และ 2545
ส่วนหนึ่งมาจากเบี้ยประกันภัยอากาศยาน (Aviation)
ที่เพิ่มขึ้นเกือบสามเท่าจากเหตุการณ์ที่ผู้ก่อการร้ายจี้เครื่องบินโดยสารพุ่งชนตึกเวิลด์เทรดเซ็นเตอร์
ในสหรัฐอเมริกา เมื่อวันที่ 11 กันยายน 2544 ผลการดำเนินงานของบริษัทในปี 2545
ที่ผ่านมาดีกว่าปี 2544 โดยเบี้ยประกันภัยรับมีจำนวนเพิ่มขึ้น ค่าสินไหมทดแทนมีจำนวนที่ลดลง
รวมทั้งสามารถควบคุมค่าใช้จ่ายดำเนินงานไม่ให้เพิ่มขึ้น ในปี 2545 บริษัทมีเบี้ยประกันภัยรับทั้งสิ้น
173.7 ล้านบาท เพิ่มขึ้น 8.7% จากปี 2544 แบ่งเป็นเบี้ยประกันภัยรับตรง 160.0 ล้านบาท
และเบี้ยประกันภัยรับต่อ 13.7 ล้านบาท กำไรสุทธิมีจำนวน 14.6 ล้านบาท กำไรสุทธิต่อหุ้น 1.46
บาท ลดลงจากปีก่อน ซึ่งมีกำไรสุทธิ 16.1 ล้านบาท กำไรสุทธิต่อหุ้น 1.61 บาท
สาเหตุสำคัญเนื่องจากทางบริษัทไม่มีผลขาดทุนทางภาษีคงเหลือที่สามารถนำมาหักจากกำไรสุทธิ ในปี
2545 จึงต้องเสียภาษีเงินได้นิติบุคคลเป็นจำนวน 5.4
ล้านบาท ซึ่งสูงกว่าปี 2544 ค่อนข้างมาก
บริษัทมีนโยบายในการบริหารงานโดยคำนึงถึงการเติบโตอย่างมีคุณภาพ
มุ่งเน้นประสิทธิภาพในการให้บริการแก่ลูกค้า โดยยึดหลักความซื่อสัตย์สุจริต
ความมีคุณธรรมและจริงใจ